== Konsekvenser af fyringen ==
Den [[29. februar]] blev de Meza afløst af [[Georg Gerlach]], som ikke havde været med ved det afgørende krigsråd. Næsten en måned uden en øverste ledelse, den politiske ustabilitet og ansættelsen af en væsentlig svagere leder forringede – set med eftertidens øjne- de i forvejen meget spinkle danske chancer for militær succes.<ref>bl.a. Buk-Swienty, Svend Thorsen og hjemmesiden om Fredericias historie er enige herom</ref> Det er dog også blevet påpeget, at samtidens reaktioner, både i befolkningen, men også blandt flertallet i [[folketinget]] gjorde det umuligt at tage den, ud fra en militær vurdering eneste rigtige beslutning, at lade de Meza fortsætte på posten.<ref>Thorsen (1958), s. 289-291</ref>
Historie